Diari Oficial de la Generalitat Valenciana


Sumari del DOGV 9791, del 19-02-2024 (2024/1129)

RESOLUCIÓ de 5 de febrer de 2024, de la consellera de Justícia i Interior per la qual s'aprova el Pla local de prevenció d'incendis forestals del terme municipal de Villahermosa del Río.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/1129


Data del document
:   05-02-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 5 de febrer de 2024, de la consellera de Justícia i Interior per la qual s'aprova el Pla local de prevenció d'incendis forestals del terme municipal de Villahermosa del Río. [2024/1129]  
La Llei 3/1993, de 9 de desembre, forestal de la Comunitat Valenciana, establix en l'article 55.3 que les entitats locals amb terrenys forestals al seu territori redactaran obligatòriament plans locals de prevenció d'incendis forestals (PLPIF), que tindran caràcter subordinat respecte als plans de prevenció d'incendis forestals de cada demarcació.  
  
El Reglament de la Llei 3/1993, forestal de la Comunitat Valenciana, aprovat pel Decret 91/2023, de 22 de juny, del Consell, establix en el seu article 49.5 que, mitjançant ordre de la conselleria amb competències en matèria de prevenció d'incendis forestals, s'aprovaran les normes tècniques per a la redacció dels plans locals de prevenció d'incendis forestals (PLPIF). Els continguts mínims que haurà de contindre el pla, es despleguen mitjançant l'Ordre 30/2017, de 20 de novembre, de la consellera d'Agricultura, Medi Ambient, Canvi Climàtic i Desenvolupament Rural, per la qual s'unifiquen i aproven les normes tècniques per a la redacció de plans locals de prevenció d'incendis forestals (PLPIF).  
  
L'article 49.7 del Decret 91/2023 establix que l'òrgan competent per a la seua aprovació correspon a la persona titular de la conselleria competent en prevenció d'incendis forestals, mitjançant resolució i a proposta de la direcció general competent.  
El Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, assigna les competències de prevenció d'incendis forestals a la Conselleria de Justícia i Interior, i, dins d'aquesta, a la Direcció General de Prevenció d'Incendis Forestals.  
El Pla local de prevenció d'incendis forestals del municipi de Villahermosa del Río (Castelló) va ser aprovat pel Ple de l'Ajuntament en la sessió extraordinària de data 13 de desembre de 2023.  
D'acord amb tot això, vist que el Pla complix el que es disposa en la legislació vigent en la matèria, i a proposta del director general de Prevenció d'Incendis Forestals, resolc:  
  
Primer. Aprovació del Pla  
Aprovar el Pla local de prevenció d'incendis de Villahermosa del Río (Castelló) com a directriu tècnica en la matèria en l'àmbit del municipi, que consta publicat en el següent enllaç:  
https://cjusticia.gva.es/es/web/prevencion-de-incendios/planificacion.  
El Pla s'estructura en memòria, cartografia i annexos, i complix els requisits mínims establits en l'Ordre 30/2017, de 20 de novembre, de la consellera d'Agricultura, Medi Ambient, Canvi Climàtic i Desenvolupament Rural, per la qual s'unifiquen i aproven les normes tècniques per a la redacció de plans locals de prevenció d'incendis forestals (PLPIF).  
  
  
Segon. Caràcter subsidiari  
Les disposicions contingudes en el Pla local de prevenció d'incendis forestals de Villahermosa del Río constituïxen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les que s'establixen en la normativa general de prevenció d'incendis forestals i en la Resolució de 14 de desembre de 2014, del conseller de Governació i Justícia, per la qual s'aprova el Pla de prevenció d'incendis forestals de la demarcació forestal de Segorbe (DOGV 7426, 18.12.2014).  
  
Tercer. Vigència del Pla  
Amb caràcter general el Pla té una vigència de quinze anys amb revisions parcials cada cinc anys. En finalitzar el període de vigència estipulat es realitzarà una revisió total del pla local de prevenció.  
  
Quart. Informe anual obligatori  
Amb la finalitat de garantir la vigència i utilitat del pla, amb caràcter anual, i abans del 31 de març de cada any, el municipi haurà de remetre un informe anual sobre l'estat de desenvolupament del pla local de prevenció d'incendis forestals a la direcció general competent en prevenció d'incendis forestals, en el qual es reflectiran les mesures desenvolupades, el cost i les possibles incidències, les estadístiques de cremes agrícoles o una altra informació que es considere d'interés. Aquesta informació es remetrà en format digital, acompanyada de cartografia digital justificativa i a través del procediment telemàtic disponible en l'enllaç:  
www.gva.es/va/proc21665, o bé per aquell que la direcció general competent en prevenció d'incendis forestals determine.  
  
Cinqué. Pla local de cremes  
L'abast d'aquesta proposta no afecta al pla local de cremes, l'aprovació de les quals correspon a la persona titular de la direcció territorial de la conselleria amb competències en matèria de prevenció d'incendis forestals, d'acord amb l'article 138 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
Sisé. Consideracions en matèria d'espais naturals protegits  
El Pla local de prevenció d'incendis forestals de Villahermosa del Río està afectat pel Parc Natural de Penyagolosa i es troba dins de la Xarxa Natura 2000. Realitzada la valoració preliminar de repercussions sobre la Xarxa Natura 2000 es considera que el pla no tindrà efectes apreciables sobre aquesta, i quant a afecció a Espais Naturals Protegits es considera compatible, sent necessari que les actuacions planificades en ell s'ajusten a la normativa sectorial d'aplicació en matèria d'espais naturals protegits, en concret al Pla d'Ordenació de Recursos Naturals i al Pla Rector d'Ús i Gestió, en els seus respectius àmbits d'aplicació, i als condicionants establits en l'annex I d'aquesta resolució.  
  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de febrer de 2024.- La consellera de Justícia i Interior: Elisa María Núñez Sánchez.  
  
  
  
ANNEX I  
  
a) En la programació de les actuacions es tindran en compte els períodes de nidificació de les espècies protegides i s'evitarà la realització de treballs que requerisquen maquinària durant l'època de nidificació.  
b) S'haurà d'observar la presència d'espècies catalogades en les zones d'actuació. Si hi ha presència, s'haurà de delimitar la zona en la qual es va observar i desistir de la realització dels treballs en una distància mínima de 10 metres depenent de l'espècie. A més es comunicarà aquest fet a l'oficina comarcal de medi ambient corresponent. Els Agents Mediambientals podran augmentar aquesta superfície si es considera necessari per a la conservació de l'espècie que poguera veure's alterada.  
c) En les àrees on es localitzen nius d'aus i posadors, ja que són llocs sensibles per a les diferents espècies, en cap concepte es tallarà l'arbre o arbres que sustenten aquests nius recents o antics, o posadors freqüentats. S'establirà un xicotet perímetre al voltant d'aquests, variable segons l'espècie. Dins del perímetre qualsevol actuació requerirà autorització expressa.  
d) Es durà a terme un programa de vigilància ambiental durant l'execució de les diferents actuacions planificades per a minimitzar les afeccions ambientals, havent de seguir les indicacions dels Agents Mediambientals o dels tècnics del servei territorial de Medi Ambient.  
  
e) Es respectaran els enclavaments d'interés florístic que contribuïsquen a la biodiversitat o servisquen de refugi a la fauna silvestre.  
f) Les característiques tècniques dels punts d'aigua expressament construïts per a la prevenció/extinció d'incendis forestals hauran de complir amb les especificacions definides en el Pla de Prevenció d'Incendis Forestals de la Demarcació i en les normes tècniques aprovades, amb especial atenció en l'execució de les mesures antiofegament per a la fauna reflectides en aquests documents.  
g) Tots els vials de nova obertura contemplats en el PLPIF han de passar una avaluació d'impacte ambiental.  
h) Les actuacions que puguen afectar la nidificació del voltor lleonat (Gyps fulvus), entre altres espècies, és necessària la comprovació prèvia a l'execució, de l'existència de nius al voltant de les zones amb els agents mediambientals, o bé treballar fora de la zona de nidificació.  
  
i) Es tindrà en compte l'hàbitat prioritari 1520\* Matolls gipsícoles (Gypsophiletaia) i per tant, serà necessària la coordinació dels treballs d'execució amb els agents mediambientals per a no afectar les espècies que conformen l'hàbitat prioritari.